আমাদের কাছে পরিচিত ক্যাশ ক্রেডিট বা ওভারড্রাফট ঋণ গুলো এই প্রকৃতির ঋণ। এইসকল ঋণ হিসাবে একটি নির্দিষ্ট সীমা বা লিমিটের মধ্যেই লেনদেন সীমাবদ্ধ থাকে এবং ঋণের পূর্ণ পরিসমাপ্তির জন্য একটি নির্দিষ্ট Expiry Date থাকে যার মধ্যে ঋণটি ক্লোজ করতে হয়। অর্থাৎ এসব ঋনের ক্ষেত্রে আমরা গ্রাহককে একটি ঋণ হিসাব খুলে দিয়ে সে হিসাবের জন্য মঞ্জুরীকৃত একটি লিমিট নির্দিষ্ট করে দেই। গ্রাহক তার সুবিধামত ঐ লিমিটের মাঝে যতবার খুশি টাকার উত্তোলন ও জমা করতে পারে। তবে ঋণগ্রহিতাকে অবশ্যই সেই ঋণ হিসাবের নির্দিষ্ট Expiry Date এর মধ্যে সুদসহ ঋণের সমুদয় টাকা পরিশোধ করে ঋণ হিসাবটি বন্ধ করে দিতে হয়।